Iepirkumu komisijas 2026. gada 27.jūnija sēdē
apstiprinātās atbildes uz jautājumiem par iepirkuma “Mēbeļu piegāde un uzstādīšana Rīgas 84.vidusskolas vajadzībām”, identifikācijas Nr. RVS84 2026/1 nolikumu
	Pretendenta jautājums
	Atbilde

	Jautājums par tehnisko specifikāciju – ergonomiski darba krēsli, tehniskā specifikācijas pozīcijas No 1 un No 2. 

Iepazīstoties ar iepirkuma nolikuma tehnisko specifikāciju biroja krēsliem (pozīcija No 1 un No 2), vēlamies vērst iepirkuma komisijas uzmanību uz sekojošām prasībām: 

· Aprīkots ar sinhrono mehānismu un sinhronizētu kustību. Sēdekļa slīpuma regulēšana. Muguras balsta pretspiediena regulēšana ar rokturi un atgāzuma leņķi vismaz līdz 128°, kuru iespējams fiksēt vismaz 4 pozīcijās.
· Krēsla svara izturība vismaz 150 kg.
· Muguras balsts: 450 x 610-680 (+/- 20 mm) mm (regulējams augstums). Ergonomiskas formas. Elastīgs, bet stingrs sietauduma materiāls, stiprināts plastmasas (PVC) rāmī. Jostas vietas atbalsta regulācijas iespēja vismaz 2,5 cm. Sietauduma materiāla nodilumizturība vismaz 70 000 Martindale pēc EN ISO 12947-2. Piedāvājumam pievienot apdares materiāla datu lapu, lai apliecinātu atbilstību standartiem Materiāla krāsa: melna. 
Sēde: 470 x 380-460 (regulējams dziļums) mm (+/- 20 mm), h=400-520 (regulējams) mm (+/- 10 mm). Ergonomiska, formētu putu (blīvums 65-70 kg/m3) pildījums, biezums 55-60 mm.
· 8-10 cm sēdekļa dziļuma regulēšana, izmantojot bīdāmo sēdekli, var nofiksēt vismaz 8 pozīcijās.
· Ražotājs sertificēts atbilstoši EN ISO 9001:2015 un EN ISO 14001:2015 vai ekvivalentiem standartiem. Piedāvājumam pievienot sertifikātus un preces datu lapu.


Ieteicamās korekcijas. 

Tik ļoti daudzu konkrētu parametru kombinācija noved pie tikai viena konkrēta ražotāja.
Lūdzam pārliecināties vai šajā iepirkumā visiem biroja darbiniekiem nepieciešams krēsls ar 150 kg nestspēju. Krēsli ar šādu nestspēju paredzēti īpaši liela auguma cilvēkiem vai 24/7 izmantošanai. EN paredz biroja krēslu testēšanu svaram līdz 120 kg, kas arī ir industrijas standarts. Maksimālās nestspējas krēslu izmantošana normāla auguma un svara cilvēkiem uzskatāma par ekonomiski nepamatotu un lieki sadārdzinās iepirkumu.
• „Atgāšanās leņķis ≥118°" – specifiski liels un reti sastopams krēslu mehānismos.  Lūdzam kā minimālo noteikt ≥110° atgāzuma leņķi.
Lūdzam aizstāt pārmērīgi precīzās krēsla detaļu izmēru prasibas ar sasniedzamajiem funkcionāliem rādītājiem.

	Pasūtītājs skaidro, ka tehniskās specifikācijas pozīcijām Nr.1 un Nr.2 attiecībā par krēsla svara izturība vismaz 150 kg un atgāzuma leņķi vismaz līdz 128° ir pasūtītāja objektīvā vajadzība. Proti, krēsli ir paredzēti dežurantiem un ēkas uzraugiem, kuri tos lietos līdz pat 24 stundām diennaktī, tai skaitā nakts stundās. 
Tādēļ prasība par svara izturību vismaz 150 kg un atgāzuma leņķi vismaz līdz 128° ir pamatota ir netiks mainīta. 




